钦定古今图书集成/明伦汇编/氏族典/第533卷 > 郭应聘
## 钦定古今图书集成/明伦汇编/氏族典/第533卷 > 郭应聘

按《莆田县志》：“应聘字君宾，莆田人。嘉靖庚戌进士，历
官副都御史，广西巡抚。时罗阳巨寇韦金彪等数出
剽江上，设计擒之。又平江府峒猺及怀远诸猺，剿永
福诸寇，水战陆战，握兵至七十馀万，下坚垒百十馀，
尽入版图。复条上怀永善后十事，诏从之，加兵部侍
郎。旋召入为户部侍郎，以忧归。久之，诸猺复炽，诏以”
兵部侍郎再抚西粤。至则诸猺各鸟兽散。三年晋右
都御史兼侍郎，总制两粤。寻升南京兵部尚书，参赞
机务。致仕，卒。赠太子少保，谥“襄靖。”